Αναρτητέα στο διαδίκτυο

EΛΛΗΝΙΚΗ ΔΗΜΟΚΡΑΤΙΑ Φάρσαλα, 07-03-2023

ΝΟΜΟΣ ΛΑΡΙΣΑΣ Αριθμ. πρωτ.:3092

ΔΗΜΟΣ ΦΑΡΣΑΛΩΝ

ΔΙΕΥΘΥΝΣΗ ΟΙΚΟΝΟΜΙΚΩΝ ΥΠΗΡΕΣΙΩΝ

ΤΜΗΜΑ ΕΣΟΔΩΝ-ΠΕΡΙΟΥΣΙΑΣ

**ΠΕΡΙΛΗΨΗ ΔΙΑΚΗΡΥΞΗΣ ΔΗΜΟΠΡΑΣΙΑΣ ΓΙΑ ΤΗΝ ΕΚΜΙΣΘΩΣΗ ΔΗΜΟΤΙΚΟΥ ΑΚΙΝΗΤΟΥ ΣΤΗΝ Δ.Κ. ΦΑΡΣΑΛΩΝ**

Ο Δήμαρχος Φαρσάλων

Διακηρύσσει ότι :

Εκτίθεται σε πλειοδοτική φανερή και προφορική δημοπρασία η εκμίσθωση του δημοτικού ακίνητου (Κυλικείο) που βρίσκεται στις εγκαταστάσεις της Λαϊκής Αγοράς, σύμφωνα με τους όρους που καθορίσθηκαν με την αριθμό 30/2023 απόφαση της Οικονομικής Επιτροπής του Δήμου Φαρσάλων.

Η διάρκεια εκμίσθωσης ορίζεται σε πέντε (5) έτη, από την υπογραφή της σύμβασης. Ως πρώτη προσφορά του ετήσιου μισθώματος που θα αποτελεί και την τιμή εκκίνησης της δημοπρασίας ορίζεται το ποσό των δύο χιλιάδων (2.000,00) ευρώ ανά έτος.

Η δημοπρασία θα διεξαχθεί στο δημοτικό κατάστημα, στην έδρα του Δήμου, στα Φάρσαλα, την 20η Μαρτίου 2023, ημέρα Δευτέρα και ώρα από 12:30 μέχρι 13.30. ενώπιον της επιτροπής που ορίστηκε με την 39/2023 απόφαση του Δ.Σ.

Για να γίνει κάποιος δεκτός στη δημοπρασία πρέπει να καταθέσει στην επιτροπή διενέργειας της δημοπρασίας, εγγυητική επιστολή του Ταμείου Παρακαταθηκών και Δανείων ή εγγυητική επιστολή αναγνωρισμένης Τράπεζας, ποσού ίσο προς το 10% του οριζόμενου στη διακήρυξη ελάχιστου ορίου πρώτης προσφοράς, ήτοι ποσού 200,00 ευρώ που θα αντικατασταθεί μετά την υπογραφή της σύμβασης με άλλη, ποσού ίσου με το ανωτέρω ποσοστό επί του μισθώματος που επιτεύχθηκε. Επίσης υποχρεούται να παρουσιάσει αξιόχρεο εγγυητή.

Οι όροι της σχετικής διακήρυξης βρίσκονται στο τμήμα Ταμείου, Εσόδων και Περιουσίας του Δήμου στα Φάρσαλα και στους πίνακες ανακοινώσεων των δημοτικών ενοτήτων του Δήμου μας, των οποίων οι ενδιαφερόμενοι μπορούν να λάβουν γνώση κατά τις εργάσιμες ημέρες και ώρες, καθώς και στην ιστοσελίδα του δήμου [www.dimosfarsalon.gr](http://www.dimosfarsalon.gr).

**O Δήμαρχος Φαρσάλων**

**Ιορδάνης Εσκίογλου**